recursal/SuperWikiNEXT-32B huggingface dataset:
**Sexion D’Assaut**, ֆրանսիական ռեփ խումբ, հիմնված 2002 թվականին։ Կազմված է 8 ռեփերներից՝ Փարիզի տարբեր շրջաններից։ Նրանք պայմանագիր են կնքել Wati անկախ ստուդիայի հետ։

Հիմնադիրներ
-----------

Խմբի ստեղծողներն են L.I.O.-ն, Adams Diallo-ն, Maska-ն և Lefa-ն։ Իսկ 2003 թվականին նրանց միացան Maitre Gims և JR: Սկզբում խումբը կազմված էր 20 հոգուց, բայց գնալով կազմը փոխվեց։ Խումբը ստեղծագործում է հիփ-հոփ ժանրում։

Ստուդիական ալբոմներ
-------------------

* L'écrasement de tête
* L'école des points vitaux
* En attendant l’Apogée - Les chroniques du 75
* L’Apogée

Տեսահոլովակները
---------------

**2007**

«Histoire pire que vraie»

**2008**

«Anti-Tecktonik»

**2009**

«T’es bête ou quoi?»

«Wati-Bon Son» feat. Dry

**2010**

«L'école des points vitaux»

«Casquette à l’envers»

«Changement d’ambiance»

«Désolé»

«Wati by Night» feat. Dry

**2011**

«Ca marche en équipe» feat. H Magnum

«Paris va bien»

«Qui t’a dit?»

«Plus qu’un son»

«Vu la haine que j’ai»

«Pas d’chance»

«Noir»

«Traqué»

«À bout d’souffle»

«O’brothers»

«Flow d’killer»

**2012**

«Disque d’or»

«Excellent» feat. H Magnum

«Avant qu’elle parte»

«Ma direction»

«Wati House»

**2008**

«30 %»

«Chroniques du Mystère»

«Où sont les Kickeurs?»

«Freestyle»

**2009**

«Ah ouais parait que j’suis doué»

«Même pas l’smic»

**2010**

«Le Relais»

«A.D. (Africain Déterminé)»

«Instinct de Survie»

«Cramponnez-vous»

**2011**

«Ra-Fall»

«BSS»

«Vu la haine que j’ai»

«Pas d’Chance»

«Black Shady part. 2»

«Mamadou»

«Boy’s in the Hood»

«H.L.M. Life»

Արտաքին հղումներ
----------------

* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Sexion D’Assaut» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Ֆեյսբուք · MySpace · Թվիթթեր · Թվիթթեր |
|  |
| Ֆոտո, վիդեո և աուդիո | Apple Music · Deezer · Last.fm · Spotify · ՅուԹյուբ · ՅուԹյուբ |
|  |
| Թեմատիկ կայքեր | Allmusic · Discogs · MusicBrainz · Rate Your Music |
|  |
| 

|  Չափորոշչային վերահսկողություն |
| --- |
|  |
| BNF: 16135180r · GND: 16066071-3 · ISNI: 0000000088297451, 0000000469690687 · LCCN: no2016151678 · SUDOC: 156087642 · VIAF: 128317891, 421159397584519302712 · WorldCat VIAF: 128317891, 421159397584519302712 |

 |

 |
**Ռոման Հակոբի Կարա-Պողոսյան** (մարտի 25, 1947(1947-03-25), Երևան, Հայկական ԽՍՀ, ԽՍՀՄ - սեպտեմբերի 16, 2009(2009-09-16), Երևան, Հայաստան), հայ պետական, ռազմական գործիչ, ներքին ծառայության գեներալ-մայոր (1993)։

Կենսագրություն
--------------

Ռոման Կարա-Պողոսյանին նվիրված հուշատախտակ Երևանում
1969 թվականին ավարտել է Երևանի պոլիտեխնիկական ինստիտուտը, 1986 թվականին՝ Երևանի պետական համալսարանի իրավաբանական ֆակուլտետը, 1989 թվականին՝ ԽՍՀՄ ներքին գործերի նախարարության ակադեմիայի առաջին ֆակուլտետը։

Երևանի պոլիտեխնիկական ինստիտուտն ավարտելուց հետո աշխատանքի է անցել ներքին գործերի կառույցներում։ 1988 թվականին Ռոման Կարա-Պողոսյանին է լիազորվել գլխավորելու ՀԽՍՀ սոցիալիստական սեփականության հափշտակման դեմ պայքարի վարչությունը, այնուհետև ղեկավարել է քրեական հետախուզման վարչությունը։ 1992-1994 թվականներին զբաղեցրել է ՀՀ ներքին գործերի փոխնախարարի պաշտոնը՝ միաժամանակ գլխավորելով Երևան քաղաքի ներքին գործերի վարչությունը։ ՀՀ անկախացումից հետո Ռոման Կարա-Պողոսյանն առաջինն է ոստիկանության համակարգում, ում շնորհվել է ներքին ծառայության գեներալ-մայորի կոչում։

1991-1994 թվականներին եղել է Հայաստանի բռնցքամարտի ֆեդերացիայի նախագահը։ Թոշակի է անցել 2005 թվականից։

Մրցանակներ
----------

* «Պատվո նշան» շքանշան
* Երկակի պարգևատրվել է անվանական զենքով ՀՀ և ՌԴ կողմից
* «ԽՍՀՄ ՆԳՆ վաստակավոր աշխատակից»
* «ՌԴ ՆԳՆ պատվավոր ծառայող»
* «ՀՀ ոստիկանության վաստակավոր ծառայող»

Ծանոթագրություններ
------------------

1. ↑  «Кара-Погосян Роман Акопович». Արխիվացված է օրիգինալից 2016 թ․ մարտի 4-ին. Վերցված է 2015 թ․ նոյեմբերի 6-ին.
**Կանանց ազգային հուշարձան** (անգլ.՝ National Women's Monument), բրոնզե և քարե հուշահամալիր՝ տեղակայված Հարավաֆրիկյան Հանրապետության Բլումֆոնտեյն քաղաքում, որը հիշատակում է 27000 բուր մայրերին և երեխաներին, որոնք մահացել են բրիտանական համակենտրոնացման ճամբարներում Երկրորդ անգլո-բուրական պատերազմի ժամանակ։

Նկարագրություն
--------------

Հուշարձանը նախագծել է Պրետորիա քաղաքի ճարտարապետ Ֆրանս Սոֆը,քանդակի աշխատանքները կատարել է Անտոն վան Վոուն։ Հուշարձանը բաղկացած է 35 մետր բարձրություն ունեցող կոթողից և ցածր կիսաշրջանաձև պատերից, որոնք շրջապատում են այն երկու կողմից։ Կենտրոնական բրոնզե խումբը՝ նկարված Էմիլի Հոբհաուսի կողմից, որը ներկայացրել է 1901 թվականի մայիսի 15-ի իր սեփական փորձը, պատկերում է երկու ողբացող կանանց և մահացող երեխայի Սպրինգֆոնթեյն ճամբարում։

Հուշարձանը բացվել է 1913 թվականի դեկտեմբերի 16-ին։ Բացման արարողությանը մասնակցել են մոտ 20000 հարավաֆրիկացիներ։ Տասներեք տարի անց հուշարձանի մոտ թաղվել է Եմիլի Հոբհաուսի աճյունը։ Հուշարձանի կողքին նաև գտնվում են Խրիստիան դե Վետի (Christiaan de Wet), քահանա Ջոն Դենիել Կեստելի Rev. John Daniel Kestell, Ֆրի Սթեյթ-ի նախագահ Մարտինուս Սթեյնի (Martinus Steyn) և նրա կնոջ գերեզմանները։

Պատմություն
-----------

Հուշարձանը ստեղծելու գաղափարն առաջ է քաշել Օրանժ Ազատ հանրապետության նախագահ Մարտինուս Սթեյնը, երբ նա Եվրոպայում բուժվում էր անգլո-բուրական պատերազմից հետո։ Նրա կինը՝ Ռեյչել Իսաբելլա Սթեյնը, կորցրելով ընտանիքը և ընկերներին համակենտրոնացման ճամբարներում, նույնպես մասնակցություն է ունեցել գաղափարի առաջ քաշմանը։ Նա նաև սերտ կապեր է ունեցել Էմիլի Հոբհաուսի հետ։ Հարավային Աֆրիկա վերադառնալուց հետո հուշարձանը ստեղծելու համար Սթեյնը կազմում է հանձնաժողով։ Դպրոց կամ հիվանդանոց կառուցելու գաղափարը մերժվեց, քանի որ այն այնքան էլ ոգեշնչող չէր։

Հուշարձանի համար 10000 ֆունտ ստեռլինգը աֆրիկաանս համայնքից եկավ չորս տարիների ընթացքում (1907-1911թթ.): Շինարարության սկիզբը հետաձգվել էր Բլումֆոնտեյն քաղաքապետարանի անգլիախոս անդամների կողմից, որոնք կարծում էին, որ հուշարձանը վատ ազդեցություն կունենա Մեծ Բրիտանիայի համբավի վրա, և այն տեղացիների կողմից, որոնք աջակցում էին պատերազմին։

Վարչապետ Լուի Բոթան, ով պատերազմից հետո սկսեց հաշտեցման առաքելություն, նույնպես դեմ էր հուշահամալիրի կառուցմանը։ Սա նաև հանգեցրեց նրան, որ հուշարձանը կառուցվեց, քանդվեց և հետագայում վերակառուցվեց։

Պատկերասրահ
-----------

* Հուշատախտակ պատինՀուշատախտակ պատին
* Հիմնական կոթողՀիմնական կոթող
* Արձաններից մեկըԱրձաններից մեկը
* Հուշարձանը հեռվիցՀուշարձանը հեռվից
* Արձանն ու կոթողըԱրձանն ու կոթողը

Ծանոթագրություններ
------------------

1. ↑  GeoNames — 2005.
2. 1 2  «The Women's Monument entry in the South African Heritage Resources Agency (SAHRA) Registry of Gazetted Sites, Objects and Shipwrecks». Արխիվացված է օրիգինալից 2012 թ․ մարտի 3-ին. Վերցված է 2013 թ․ հունվարի 25-ին.

Արտաքին հղումներ
----------------

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Կանանց ազգային հուշարձան** կատեգորիայում։ |

* The National Women's Monument:Albert Grundlingh
* Photograph of the National Women's Monument Արխիվացված 2019-03-25 Wayback Machine – Սփրինգֆոնթեյն համակենտրոնացման ճամբարին նվիրված կայք
**Սանտա Մարիա դելա Սանիտա** (իտալ.՝ Santa Maria della Sanita), եկեղեցի (բազիլիկ) Նեապոլում, Իտալիա։ Տեղակայված է քաղաքի պատմական կենտրոնից հյուսիս, Վիա Սանիտայի վրա, ոչ հեռու Սանտա Թերեզա դելա Սկալցի փողոցից։ Սանտա Մարիա դելա Սանիտայում երկրպագում են Սուրբ Վինչենցո Ֆերրերին կամ պարզապես *O'Monacone*-ին (մեծ վանական)։ Նեապոլիտանցիները եկեղեցին անվանում են նրա անունով՝ «Սան Վինչենցո» կամ «Սան Վինչենցո դելա Սանիտա»։

Եկեղեցու շինարարության անմիջական պատճառը՝ 16-րդ դարի ձեռքբերումն էր, այստեղ հայտնաբերվել է Աստվածամոր և մանկիկի սրբապատկերը (6-րդ դար)։ Հետևաբար տաճարի ներկայիս անվանումը առաջացել է այստեղից։ Շենքը կառուցվել է 1602-1613 թվականներին՝ Դոմինիկյան վանքին կից (հիմնադրված 1577 թվականին, այժմ լուծարված է), որը մշակվել է ճարտարապետ Ջուզեպպե Նուվոլոյի կողմից։ Սկզբում եկեղեցին կիրառում էր տեղի սուրբ Գաուդիոզի պաշտամունքը, որի գերեզմանի վրա կառուցվել էր եկեղեցին։ Սուրբ Գաուդիոզոյի կատակոմբի մուտքը գտնվում է անմիջապես խորանի տակ (մեր օրերում այն ավելի հանրաճանաչ է զբոսաշրջիկների շրջանում, քան ինքնին եկեղեցին)։

Եկեղեցու ներքին հարդարանքը արված է ուշ Վերածննդի և Բարոկկոյի հայտնի իտալացի արվեստագետների կողմից, որոնցից են Ջովաննի Բալդուչին, Լուկա Ջորդանոն, Անդրեա Վակարոն, Պաչեկո դե Ռոզան, Ֆրանչեսկո Սոլիմենան, Գասպարե Տրավերսին և այլք։

Պատկերասրահ
-----------

* Եկեղեցու գմբեթըԵկեղեցու գմբեթը
* Եկեղեցու ճակատամասըԵկեղեցու ճակատամասը
* ԻնտերիերըԻնտերիերը
* Եկեղեցու խորանըԵկեղեցու խորանը

Ծանոթագրություններ
------------------

1. ↑  «Basilica di Santa Maria della Sanita». *www.santamariadellasanita.it*. Վերցված է 2020 թ․ հուլիսի 28-ին.

Արտաքին հղումներ
----------------

* Церковь на карте достопримечательностей Неаполя
* Basilica di Santa Maria della Sanità

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սանտա Մարիա դելա Սանիտա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4460769-6 · VIAF: 125570671 · WorldCat VIAF: 125570671 |

 |
**Հարալդ IV Գիլլի** (նորվ.՝ Haraldr gilli or Haraldr gillikristr, 1102, Իռլանդիա - դեկտեմբերի 14, 1136(1136-12-14), Բերգեն, Նորվեգիա), Նորվեգիայի թագավոր 1130-1136 թվականներին, ով ծնվել և մեծացել է Իռլանդիայում։

Կենսագրություն
--------------

Ըստ ամենայն հավանականության՝ Հարալդը ծնվել է 1103 թվականին Իռլանդիայում։ 1127 թվականի Հարալդը մեկնում է Նորվեգիա և հայտարարում, որ ինքը իռլանդաբնակ Մագնուս III-ի որդին է՝ գործող թագավոր Սիգուրդ I-ի եղբայրը։

Օրդալիումն ապացուցել է դրա ճշմարտությունը, իսկ Հարալդը իր հերթին խոսք է տվել իշխանության գլուխ չկանգնել, քանի դեռ Սիգուրդն ու իր որդին՝ գահաժառանգ Մագնուս IV-ը ողջ են։

Սակայն ամեն ինչ փոխվեց, երբ Սիգուրդը խաչակրաց արշավանքներից մեկի ժամանակ զոհվեց, իսկ Մագնուսն իրեն հռչակեց Նորվեգիայի թագավոր։ Ըմբոստ Հարալդը պատերազմ սկսեց իր եղբորորդու հետ։ Մարտերից մեկի ժամանակ Հարալդի զինվորները կարողացան շրջափակել Մագնուսի նավն ու գերեվարել վերջինիս։

Հարալդի հրամանով Մագնուսը ենթարկվեց դաժան պատիժների՝ կուրացվեց և նույնիսկ անդամահատվեց։ Այս ամենից հետո 1130 թվականին նա ինքն իրեն հռչակեց երկրի թագավոր։ Հարալդ Գիլլին իշխել է Նորվեգիայում մինչև 1136 թվականը, երբ նա սպանվել է Մագնուսի դաշնակիցներից մեկի՝ Սիգուրդ Սլեմբեի կողմից։

Հարալդն ունեցել է վեց երեխա, որոնցից երկուսն արտամուսնական կապի միջոցով։ Նա ամուսնացած է եղել Շվեդիայի արքայադուստր Ինգրիդի հետ։

Իր անունով Նորվեգիայի հաջորդ թագավորը՝ Հարալդ V-ը, կառավարել է 20-րդ դարի վերջում։

Տես նաև
-------

* Մագնուս IV Կույր (Նորվեգիայի թագավոր)

Ծանոթագրություններ
------------------

1. 1 2
2. ↑  Հարալդ IV // Բրոքհաուզի և Եֆրոնի հանրագիտական բառարան в 86 т. (82 т. и 4 доп.). — СПб. 1890—1907.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հարալդ IV» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | The Peerage · WikiTree · WeRelate · Rodovid · Rodovid |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Մեծ նորվեգական · Notable Names Database |

 |

|  |
| --- |
| 
  **Պատմություն**   **Նորվեգիա**
 |
**Սան Սեբաստիանի ամրոց** (իսպ.՝ Castillo de San Sebastián), ամրոց Իսպանիայի Կադիս քաղաքում, Լա Կալետա ծովափի վերջնամասում։ 1993 թվականին ընդգրկվել է Իսպանիայի մշակութային ժառանգությունների ցանկում (իսպ.՝ Bien de Interés Cultural): Ամրոցի ներսում է գտնվում Կադիսի համալսարանի ծովային հետազոտության լաբորատորիան։

Պատմություն
-----------

Ըստ ավանդույթի՝ ամրոցի գտնվելու վայրում եղել է Հադեսի, Զևսի և Պոսեյդոնի, Հեստիայի, Դեմետրայի, Հերայի հոր՝ Կռոնոսի տաճարը։ 1457 թվականին կղզում ժանտախտից ապաքինվող վենետիկյան նավի անձնակազմը մատուռ է կառուցել։ 1706 թվականին սկսվել են ամրոցի կառուցման աշխատանքները, ինչի արդյունքում կառուցվել է անկանոն պատերով տարածք՝ պաշտպանելու քաղաքի հյուսիսային հատվածը ոտնձգություններից։ Փարոսի գտնվելու տեղում իսլամական ժամանակաշրջանում եղել է դիտարան։ Փարոսը 1908 թվականին Ռաֆայել դե Սերդայի նախագծով ստեղծված երկաթյա կառույց է, որը Իսպանիայում էլեկտրական հոսանքով լուսավորվող երկրորդ փարոսն է։ Աշտարակն ունի 41 մետր բարձրություն։

Հետաքրքիր է, որ 1811 թվականին Խուան Բաուտիստա Ասոպարդոյի ղեկավարությամբ մալթայական նավատորմն ապստամբ ռազմագերիների հետ ժամանել է ամրոց և այնտեղ մնացել մինչև 1815 թվականը։

1860 թվականին կղզին և քաղաքը իրար կապելու համար կառուցվել է դամբ։

1985 թվականի հունիսի 25-ին Սան Սեբաստիանի ամրոցը ճանաչվել է մշակութային արժեք։

Հետաքրքիր փաստեր
----------------

Ամրոցին անդրադարձել են Կադիսում նկարահանված տարբեր ֆիլմերում՝ «Ալարիստե» ֆիլմն ամրոցում նկարահանվել է 2005 թվականին, Հոլիվուդն այս վայրն ընտրել է որպես ընդլայնված գործողությունների տեսարան «Մեռիր, բայց ոչ հիմա» ֆիլմի համար։

Señor Chinarro հնդկական պոպ խումբը "Del Montón" երգում հիշատակում է Սան Սեբաստիանի ամրոցը։

Պատկերասրահ
-----------

* 
* 
* 
*

Ծանոթագրություններ
------------------

1. 1 2  DECRETO 51/2012, de 29 de febrero, por el que se inscribe en el Catálogo General del Patrimonio Histórico Andaluz como Bien de Interés Cultural, con la tipología de sitio histórico, el legado patrimonial de los lugares de las Cortes y la Constitución de 1812 en San Fernando, Cádiz y La Bahía. // Boletín Oficial de la Junta de Andalucía, Boletín oficial (իսպ.) — Junta de Andalucía, 2012. — Iss. 52. — ISSN 2253-802X; 0212-5803
2. 1 2  Wiki Loves Monuments monuments database — 2017.
3. 1 2 3  Անդալուսիայի մշակութային ժառանգության թվային ուղեցույց (իսպ.)
4. ↑  «El rector de la UCA y la alcaldesa de Cádiz inauguran en el Castillo de San Sebastián el Laboratorio de Investigación Marina del CEI.Mar | 26/01/2015». Արխիվացված է օրիգինալից 2015 թ․ սեպտեմբերի 20-ին. Վերցված է 2016 թ․ սեպտեմբերի 5-ին.
5. ↑  «CASTILLO DE SAN SEBASTIÁN». *www.guiadecadiz.com*. Վերցված է 2016 թ․ սեպտեմբերի 5-ին.
6. ↑  «Visitas al Castillo de San Sebastián». *www.juntadeandalucia.es*. Վերցված է 2016 թ․ սեպտեմբերի 5-ին.

Արտաքին հղումներ
----------------

* Castillo de San Sebastián en 3D para Google Earth(չաշխատող հղում)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սան Սեբաստիանի ամրոց (Կադիս)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
Անվան այլ կիրառումների համար տե՛ս՝ Սան Միգելի ամրոց (այլ կիրառումներ)

**Լուանդայի Սան Միգելի ամրոց** (պորտ.՝ Fortaleza de São Miguel de Luanda), պորտուգալական ամրոց, որը գտնվում է Անգոլայի մայրաքաղաք Լուանդայում։

Պատմություն
-----------

Սան Միգելի ամրոցը կառուցվել է 1576 թվականին՝ պորտուգալացի ճարտարապետ Պաուլու Դիաշ դի Նովայշի ճարտարապետական նախագծմամբ։

Կառուցումից հետո այն դարձել է գաղութի վարչական կենտրոնը։ Սան Միգելի ամրոցը ծառայում էր, որպես ստրկավաճառության խոշոր հավաքատեղի։ Մեծ թվով ստրուկներ այստեղից բռնի կերպով տեղափոխվում էին պորտուգալական մեկ այլ գաղութ՝ Բրազիլիա։

Այս ամրոցը երկար երկար տարիներ եղել է անառիկ. այն ունի հաստ պատեր և պաշտպանված է թնդանոթներով։ Ներսում պահվում են արձաններ. օրինակ՝ Անգոլա ժամանած առաջին պորտուգալացու՝ Վասկո դա Գամայի և Պորտուգալիայի առաջին թագավորի դիմաքանդակը։

1975 թվականին ամրոցը ծառայել է, որպես Պորտուգալիայի զինված ուժերի հրամանատարչական շտաբ-կայան Անգոլայում։ Պորտուգալիայից Անգոլայի անկախացումից հետո այն պատկանել է Անգոլայի անկախ կառավարությանը։

Ներկայումս՝ այն ունի թանգարանի կարգավիճակ, որտեղ ցուցադրվում են Անգոլայի ռազմական պատմությանը և զինված ուժերին նվիրված ցուցանմուշներ։ Կրում է Սան Միգելի անունը։

Ծանոթագրություններ
------------------

1. ↑  «Սան Միգելի ամրոցը Լուանդայում, Անգոլա». Angolaembassy.hu. Վերցված է 2015 թ․ մայիսի 28-ին.
2. ↑  «Ուղևորություն դեպի Անգոլա՝ Աֆրիկայի ադամանդների երկիրը». Africa-ata.org. Վերցված է 2015 թ․ մայիսի 28-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սան Միգելի ամրոց (Լուանդա)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |

|  |
| --- |
| 
  **Պատմություն**   **Ճարտարապետություն**
 |
**Սան Խուան ամրոց** (իսպ.՝ Castillo de San Juan, կատ.՝ castell de Sant Joan), պաշտպանական կառույց Իսպանիայի հյուսիս-արևելքում՝ Կատալոնիայի ինքնավար մարզի Ժիրոնա պրովինցիայի Բլանես քաղաքում։
1988 թվականի նոյեմբերի 8-ին Իսպանիայի մշակույթի նախարարության կողմից Սան Խուան ամրոցն ընդգրկվել է Իսպանիայի պատմամշակութային արժեք ունեցող հուշարձանների ցանկի մեջ՝ RI-51-0005812 գրանցման համարի տակ:

Պատմություն
-----------

Սան Խուան ամրոցը տեղակայված է լեռան վրա՝ Լլորետ և Ֆենալս ծովափերի միջև։ Ամրոցն այդ տարածաշրջանի ամենահին շինությունն է. կառուցվել է հին հռոմեական ամրոցի ավերակների վրա վիկոնտ Գրաու դե Կաբրերայի հրամանով 13-րդ դարի կեսերին։ Տեղակայված լինելով ծովի մակարդակից 173 մետր բարձրության վրա՝ Սան Խուան ամրոցն ապահովել է քաղաքի պաշտպանությունը ծովահենների նավերի հարձակումներից ու օտար նվաճողների ներխուժումից։ 16-րդ դարում, երբ ծովահեններնն առավել շատ էին հարձակվում ամրոցի վրա, որոշում է ընդունվել ամրոցի պատերից մեկի վրա կառուցել Պահակային աշտարակ։ Որոշ ժամանակ անց՝ նույն 16-րդ դարում, ամրոցը դարձել է իսպանացի ռազմական դիվանագետ Ֆրանչեսկո Մոնտսադի սեփականությունը։

Ամրոցի գոյության ընթացքում նրա որոշ հատվածներ ավերվել են։ Ավերված կառույցների մի մասը հաջողվել է վերականգնել իրենց նախնական տեսքով, իսկ Պահակային աշտարակը մնացել է գրեթե անվնաս։

Ներկայում Սան Խուան ամրոցը զբոսաշրջային կենտրոն է։ Նրա տարածքում գործում է թանգարան, որտեղ ներկայացված են շրջակա բնակավայրերի պատմությանը նվիրված ցուցանմուշներ։

1949 թվականին Սան Խուան ամրոցն ստացել է ազգային պատմական հուշարձանի կարգավիճակ։

Ծանոթագրություններ
------------------

1. 1 2  Wiki Loves Monuments monuments database — 2017.
2. ↑  Direcció General del Patrimoni Cultural de la Generalitat de Catalunya (ed.). «Castell de Sant Joan de Blanes». Inventari del Patrimoni Arquitectònic. Վերցված է 19 հունվարի, 2016-ին.
3. 1 2  «Սան Խուան ամրոց. լուսանկարներ, նկարագրություն». *votpusk.ru*. Վերցված է 22 սեպտեմբերի, 2016-ին. (ռուս.)

Գրականություն
-------------

* Catalunya Romànica,vol. V El Gironès, La Selva i el Pla de l'Estany. Barcelona: Enciclopèdia Catalana, 1991, p. 271 a 272. ISBN 84-7739-262-5.

Արտաքին հղումներ
----------------

* Document castell de Blanes a Castells Catalans
* Consell Comarcal de la Selva (ed.). «Castell de Sant Joan de Blanes». Patrimoni de la Selva.
* Direcció General del Patrimoni Cultural de la Generalitat de Catalunya (ed.). «Castell de Sant Joan de Blanes». Pat.mapa: Jaciments.(չաշխատող հղում)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սան Խուան ամրոց (Բլանես)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական |

 |
**Մանկական սպիտակարյունություն** կամ **լեյկոզ,** արյան մանկական քաղցկեղ։ Մանկական սպիտակարյունությունը մանկության ամենատարածված քաղցկեղն է, այն 2018 թվականին կազմել է 0-14 տարեկան երեխաների քաղցկեղի դեպքերի մոտ 29%-ը։ Կան սպիտակարյունության մի քանի ձևեր, որոնցից ամենատարածվածը սուր լիմֆոբլաստիկ լեյկոզն է (ALL), որին հաջորդում է սուր միելոիդ լեյկոզը (AML):

Երբ երեխան ունենում է լեյկոզ, ոսկրածուծն արտադրում է արյան սպիտակ բջիջներ, որոնք ճիշտ չեն հասունանում, իսկ նորմալ ու առողջ բջիջները վերարտադրվում են միայն այն դեպքում, երբ նրանց համար բավականաչափ տարածք կա։ 

Մանկական սպիտակարյունության հիմնական ախտանիշներն են՝ հոգնածություն, թուլության, գլխապտույտ, շնչահեղձություն(ասֆիքսիա), գունատություն և այլն։

Տեսակներ
--------

Գոյություն ունեն մանկական լեյկոզների տարբեր տեսակներ, սակայն բաժանվում են երկու հիմնական տեսակների՝ սուր(արագ աճող) և քրոնիկ(դանդաղ աճող)։

Պատճառները
----------

Սպիտակարյունություն է առաջանում, երբ ոսկրածուծի բջիջներում տեղի են ունենում գենետիկական նյութի՝ ԴՆԹ-ի փոփոխություններ։ Այս գենետիկ փոփոխությունների պատճառը անհայտ է, սակայն կան որոշակի գործոններ, որոնք բարձրացնում են մանկական լեյկոզով հիվանդանալու վտանգը։ Այդ գործոններն են.

* լեյկոզով հիվանդ քույր կամ եղբայր ունենալը(հատկապես՝ երկվորյակ),
* ճառագայթային ազդեցություն, ներառյալ թերապիաները,
* որոշակի գենետիկ պայմաններ։

Ախտորոշում
----------

Մանկական լեյլկոզի առկայությունը պարզելու համար կատարում են որոշակի ախտորոշիչ թեստեր, որենք օգնում են բժիշկներին որոշել լեյկոզի տեսակը, ռիսկի խումբը և այլն։ Ախտորոշիչ հետազոտություններից են՝ արյան հետազոտությունները, ոսկրածուծի ասպիրացիան կամ բիոպսիան, պունկցիաները և այլն։

Բուժում
-------

Երեխայի բուժումը կախված կլինի լեյկոզի կոնկրետ տեսակից և ռիսկի խմբից։ Շատ կարևոր է, որ ախտորոշվելուց անմիջապես հետո սկսի բուժումը, քանի որ մանկական լեյկոզը կարող է արագ զարգանալ։

Ծանոթագրություններ
------------------

1. 1 2  «What Is Childhood Leukemia? | Types of Leukemia in Children». *www.cancer.org* (անգլերեն). Վերցված է 2024 թ․ հունվարի 27-ին.
2. ↑  «Childhood Acute Myeloid Leukemia Treatment - NCI». *www.cancer.gov* (անգլերեն). 2024 թ․ հունվարի 19. Վերցված է 2024 թ․ հունվարի 27-ին.
3. ↑  «Childhood Acute Lymphoblastic Leukemia Treatment - NCI». *www.cancer.gov* (անգլերեն). 2024 թ․ հունվարի 19. Վերցված է 2024 թ․ հունվարի 27-ին.
4. ↑  «Signs and Symptoms of Childhood Leukemia». *www.cancer.org* (անգլերեն). Վերցված է 2024 թ․ հունվարի 27-ին.
5. ↑  «Childhood Leukemia». *medlineplus.gov*. Վերցված է 2024 թ․ հունվարի 27-ին.
6. ↑  «Diagnosing Leukemia in Children». *nyulangone.org* (անգլերեն). Վերցված է 2024 թ․ հունվարի 27-ին.
7. ↑  «Blood Cancer UK | Childhood leukaemia treatment». *Blood Cancer UK* (ամերիկյան անգլերեն). Վերցված է 2024 թ․ հունվարի 27-ին.
***Հարրիի՝ Քովենթ Գարդենի լեդիների ցուցակը*** տպագրվել է 1757 թ.-ից 1795 թվականներին։ Այն ամենամյա հրատարակվող տեղեկատու էր, որտեղ նկարագրվում էին Գեորգյան Լոնդոնում աշխատող մարմնավաճառները։ Այն փոքրիկ գրքույկ էր, տպագրվում ու հրատարակվում էր Քովենթ Գարդենում և վաճառվում էր 2 շիլլինգով կամ 6 պենսով։ 1791 թվականին նրա շրջանառությունը հաշվվում էր տարեկան մոտ 8000 օրինակ։

Յուրաքանչյուր գրքույկը պարունակում էր Քովենթ Գարդենում և շրջակայքում աշխատող 120-190 մարմնավաճառի արտաքինի և սեքսուալ մասնագիտացման մասին նկարագրություն։ Որոշ կանանց նկարագրվում էր նաև շատ անպարկեշտ մանրամասնություններով, որոշներին դրական գնահատականներ էին տրվում, իսկ որոշների վատ սովորություններն էին նշում։ Կային նաև "մերժվածներ", սրանք հավանաբար այն կանայք էին, ովքեր այլևս չէին համալրում հեղինակների նախընտրելիների շարքերը։ Գրքույկի հեղինակները չեն բացահայտվել։

Հնարավոր հեղինակները
--------------------

Ցուցակի հեղինակի ինքնությունը անհստակ է։ Որոշ հրատարակություններ կարող են գրված լինել Սամուել Դերրիքի կողմից, ով Գրաբ Սթրիթից էր, ծնվել էր 1724 թ.-ին Դուբլինում։ Վերջինս տեղափոխվել էր Լոնդոն՝ դերասան դառնալու նպատակով։ Այդ ոլորտում փոքր հաջողություն ունենալուց հետո, նա սկսեց գրել և հրատարակել իր գործերը (*The dramatic censor; being remarks upon the conduct, characters, and catastrophe of our most celebrated plays* (1752), *A Voyage to the Moon* (1753), *The Battle of Lora* (1762)):

Հալլիի Ռուբենհոլդը իր 2005 թվականի *Քովենթ Գարդենի Լեդիները* գրքում ներկայացնում է մի պատմություն, որն ընկած է *Հարրիի ցուցակի* հիմքում։ Ռուբենհոլդը պնդում է, որ գրքի հեղինակը Ջոն Հարրիսոնն (այլ կերպ՝ Ջեք Հարրիս) է, վերջինս բիզնեսմեն և կավատ էր, ով աշխատում էր Քովենթ Գարդենում գտնվող Շեքսպիրի Գլուխ տավերնայում։ Հավանաբար նա ծնվել էր մոտավոր 1720-1730-ականներ։ Ըստ երևույթին Հարրիսը Քովենթ Գարդենում աշխատելով վարպետացել էր մարմնավաճառների հարցում։

Ծանոթագրություններ
------------------

1. ↑  Denlinger 2002, p. 371
2. ↑  Rubenhold 2005, pp. 75–76
3. ↑  "*Derrick, Samuel (1724–1769)*". *Oxford Dictionary of National Biography* (online ed.). Oxford University Press. doi:10.1093/ref:odnb/7536.
4. ↑  Rubenhold 2005, p. 262
**Samsung Galaxy S22**, Android օպերացիոն համակարգով աշխատող բջջային հեռախոս, որը մշակվել և թողարկվել Samsung Electronics ընկերության կողմից և պատկանում է Galaxy S շարքին։ Այս մոդելը համարվում է Galaxy S21 և Galaxy Note 20 սմարթֆոնների հաջորդողը։ Սմարթֆոն առաջին անգամ ցուցադրվել է 2022 թվականի փետրվարի 9-ին Samsung Galaxy Unpacked միջոցառման շրջանակներում։ Վաճառքը սկսկել է նույն թվականի մարտի 1-ից։ Վաճառքը Ռուսաստանի Դաշնությունում չեղարկվել է։

Բնութագիր
---------

### Պրոցեսոր

S22 շարքը ունի երեք մոդել, որոնք օժտված են տարբեր սարքային ապահովումներով՝ միջազգային մոդելների համար նախատեսված մոդելը աշխատում է Exynos 2200 չիպով, իսկ ամերիկյան, կորեական և չինական մոդելները աշխատում են Qualcomm Snapdragon 8 Gen 1 միջուկով։

Ծանոթագրություններ
------------------

1. ↑  Юлия Углова (2022 թ․ փետրվարի 9). «Раскрыты российские цены на флагманы Samsung Galaxy S22 и планшеты Galaxy Tab S8». *hi-tech.mail.ru*. Արխիվացված օրիգինալից 2022 թ․ փետրվարի 9-ին. Վերցված է 2022 թ․ փետրվարի 10-ին.
**Samsung Galaxy Z Flip 4**, ծալվող սմարթֆոն, որը պատկանում է Samsung Galaxy Z շարքին։ Այն ցուցադվել է Galaxy Unpacked միջոցառման ընթացքում Galaxy Z Fold 4-ի հետ միասին։ Սմարթֆոնը թողարկվել է 2022 թվականի օգոստոսի 25-ին։

Դիզայն
------

Samsung Galaxy Z Flip 4
Z Flip 4-ն ունի Z Flip-ի նախորդ մոդելի կառուցվածքը՝ 6,7 դյույմ անկյունագծով էկրան, որը պաշտպանվում է հատուկ պաշտպանիչ շերտի միջոցով, որն արտադրվում է Samsung ընկերության կողմից, որը կարող է ծալվել և դառնալ 4,2 դյույմ։ Սմարթֆոնի ծալված վիճակում Samsung-ի լոգոտիպը գնվում է ծխնու կենտրոնական մասում։ Սմարթֆոնի համար օգտագործվել է նաև 1․9 դյույմ անկյունագծով արտաքին էկրան։ Այս էկրանը թույլ է տալիս օգտատիրոջը օգտագործել այնպիսի վիդջեթներ, ինչպիսիք են՝ երաժշտություն, եղանակ, զարթուցիչ, ժամացույց, օրվա կարգացուցակ, Samsung Health և bluetooth։

Samsung Galaxy Z Flip 4-ը հասանելի է 4 գունային տարբերակներով՝ Graphite, Pink Gold, Bora Purple և Blue։

Տեխնիկակական բնութագիր
----------------------

### Սարքային ապահովում

Galaxy Z Flip 4-ը օժտված է 2 էկրանով՝ 6․7 դույն անկյունագծով ներքին հիմնական, որի թարմացման հաճախականությունը 120 Հց է և 1․9 դյույմ անկյունագծով արտաքին էկրան։

Սմարթֆոնը օժտված է 8 Գբ օպերատիվ և 128, 256 կամ 512 Գբ ներքին հիշողությամբ, որը չունի ընդլայնման հնարավորություն micro-SD-ի միջոցով։

Galaxy Z Flip 4-ը աշխատում է Qualcomm Snapdragon 8+ Gen 1 միջուկով։

Սմարթֆոնի մարտկոցները երկուսն են, որոնց ընդհանուր ծավալը հասնում է 3700 մԱժ-ի, որ կարելի է լիցքավորել USB-C միակցիչի միջոցով մինչև 25 Վտ, կամ անլար տարբերակով մինչև 10 Վտ հզորությամբ։

Galaxy Z Flip 4-ն ունի 2 հիմնական տեսախցիկ՝ 12 Մպ լայնանկյուն և մեկ 12 Մպ ուլտրալայնանկյուն։ Դիմային տեսախցիկը 10 Մպ է, և տեղակայված է հիմնական էկրանի վերևի հատվածում։

### Ծրագրային ապահովում

Samsung Galaxy Z Flip 4 աշխատում է Android 12 օպերացիոն համակարգով և One UI 4.1 շրջանակով։

Ծանոթագրություններ
------------------

1. ↑  «[Invitation] Galaxy Unpacked August 2022: Unfold Your World». *Samsung Newsroom*. 2022 թ․ հուլիսի 20.
2. ↑  MICHAIL (2022 թ․ օգոստոսի 10). gsmarena.com/samsung\_galaxy\_z\_flip4\_is\_here\_with\_redesigned\_hinge\_and\_larger\_battery\_-news-55366.php «Samsung Galaxy Z Flip4 is here with redesigned hinge and larger battery». *GSMArena*. `{{cite web}}`: Check `|url=` value (օգնություն)
3. ↑  Dominic Preston (2022 թ․ մայիսի 19). «Samsung Galaxy Z Flip 4: Everything you need to know». *TechAdvisor*.
4. ↑  Tom Bedford (23 августа 2022). techradar.com/news/samsung-galaxy-z-flip-4 «Samsung Galaxy Z Flip 4: что мы хотим увидеть». *TechRadar*. `{{cite web}}`: Check `|url=` value (օգնություն)
5. ↑  Iskra, Petrova (16 августа 2022). «Цвета Galaxy Z Flip 4: все официальные оттенки». *PhoneArena*.

Արտաքին հղումներ
----------------

* Պաշտոնական կայք
**Samsung Galaxy A7 (2017)**, անդրոիդ օպերացիոն համակարգով աշխատող սմարթֆոն, Սամսունգ ընկերության Galaxy A սերիայի յոթերորդ սերունդը։ Թողարկվել է 2017 թվականի հունվարի 2-ին Samsung Galaxy A3 (2017)-ի և Samsung Galaxy А5 (2017)-ի հետ միասին։ Այս քայլը Սամսունգի սմարթֆոնների վաճառքի նոր սկիզբ էր, քանի որ Galaxy Note 7-ի վաճառքը դեռևս 2016 թվականի հոկտեմբերից դադարեցվել էր։

Galaxy A7 (2017) աշխատում է Android օպերացիոն համակարգի 6.0.1 Marshmallow տարբերակով, Grace UX ինտերֆեյսի հետ համատեղ։ Սմարթֆոնը հագեցած է Exynos 7880 պրոցեսորով, SoC-ը բաղկացած է 8 ARM Cortex-A53 էլեկտրոնային սխեմաից, որպես գրաֆիկական պրոցեսոր օգտագործվում է Mali-T830MP3 GPU, սարքը ունի 3 ԳԲ օպերատիվ հիշողություն և 32 ԳԲ ներքին հիշողություն, (բարձրացնելով մինչև 256 Գբ), նաև ունի microSD-քարտի օգտագործման հնարավորություն, որի համար նախատեսված դաշտը կարելի է օգտագործել նաև, որպես երկրորդ Nano-sim քարտի դաշտ։ Սմարթֆոնը ունի ոչ շարժական ուժակուտակիչ, ինչպես և իր նախորդները, որի հզորությունը կազմում է 3600 միլիամպեր/ժամ, ունի արագ լիցքավորման հնարավորություն։ Սմարթֆոնը ներառում է ip68 Sid ջրից պաշտպանման համակարգ։ Էկրանը պատրաստված է 3D ալյումինե Gorilla Glass 4 ապակուց։

Տեղեկատվության մատչելիություն
-----------------------------

Թողարկումից հետո Samsung-ը հայտարարել է, որ նրանք վաճառել են ավելի քան 20 միլիոն սմարթֆոնններ, Արևելյան Եվրոպայում, Աֆրիկայում, Ասիայում և Լատինական Ամերիկայում։

Մինչդեռ Samsung Galaxy A7 (2015) ուներ ավելի լայն մատչելիություն Արևմտյան Եվրոպայի երկրներում, այս մոդելը չի վաճառվել այդ տարածաշրջանում, քանի որ այն զգալի թանկ էր, ինչպես նաև համարվում էր Samsung Galaxy S7-ի գրեթե հավասար մրցակիցը։ Փոխարենը այդ տարածաշրջանում վաճառվել են Samsung Galaxy A3 (2017) –ը և Samsung Galaxy А5 (2017):

Տես նաև
-------

* Սամսունգ Գալաքսի

Ծանոթագրություններ
------------------

1. ↑  Larson, Selena. «Samsung unveils first smartphones since Note 7 debacle». CNN. Վերցված է 2017 թ․ հունվարի 11-ին.
2. ↑  Samsung Introduces Stylish, Powerful and Practical Galaxy A (2017) with Enhanced Camera – Samsung Global Newsroom
3. ↑  «Shipment goals for new Samsung Galaxy A and J series revealed». PhoneArena. Վերցված է 2017 թ․ հունվարի 11-ին.
4. ↑

Արտաքինհղումներ
---------------

 պաշտոնական կայք

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Samsung Galaxy A7 (2017)** կատեգորիայում։ |
Դոկտոր Մարտին Կուպերը աշխարհում առաջին DynaTAC բջջային հեռախոսով
**Motorola DynaTAC 8000X,** առաջին բջջային հեռախոսը, որը ստացել է FCC սերտիֆիկատ 1983 թվականի սեպտեմբերի 21-ին։

Առաջին բջջային զանգը կատարվել է 1973 թվականին՝ նախանմուշի հիման վրա։ 1973-1983 թվականների ընթացքում արտադրվել է մի քանի նախանմուշ։ *DynaTAC 8000X*-ն առաջին բջջային հեռախոսն էր, որը կարող էր օգտվողին միացնել հեռախոսային ցանցին առանց բջջային օպերատորի անհրաժեշտության։ Եվ այն կարող էր կրել մեկ անձ։

Պատմություն
-----------

1973 թվականի ապրիլի 3-ի առավոտյան հենց այս հեռախոսն է վերցրել գյուտարար Մարտին Կուպերը և հավաքել Բելլի լաբորատորիայի հետազոտական բաժնի ղեկավար Ջոել Էնգելի հեռախոսահամարը։ Զրույցն ավարտելուց և նույն շենքում մամուլի ասուլիս անցկացնելուց հետո ինժեներներն ու վերամշակողները հասկացել են, որ հեղափոխություն են կատարել կապի աշխարհում։ Տարիներ անց լաբորատորիայի համակարգերի վերամշակման բաժնի ղեկավար Ռիչարդ Ֆրանկլը *Dyna-Tac*-ի մասին ասել է․ 

|  |  |  |
| --- | --- | --- |
|  | Դա իսկական հաղթանակ էր։ Այդ ժամանակ մենք մեր մեքենաներում օգտագործում էինք 14 կիլոգրամանոց հեռախոսներ։ Ամեն ինչ 1 կիլոգրամում պահելու հնարավորությունը մեծ բեկում էր։ |  |

1974 թվականի սկզբին դաշնային հանձնաժողովը բջջային կապի օգտագործման հաճախականություններ է առանձնացրել։

Նկարագրություն
--------------

Լսափողն ուներ մոտ 0,8 կգ կշիռ և 22,5 × 12,5 × 3,75 սմ չափսեր՝ առանց ճկուն ռետինե անտենայի։

Կարմիր լուսադիոդային էկրանը ցուցադրում էր միայն մուտքագրված համարը։ Առջևի վահանակի վրա կար 12 ստեղնային թվային ստեղնաշար (որից 10-ը թվային կոճակներ էին, երկուսը՝ զանգելու և խոսակցությունն ավարտելու համար) և ինը հատուկ ստեղներ հետևյալ գործառույթներով.

* Rcl (Recall) - զանգի կրկնություն
* Clr (Clear) - ջնջել
* Snd (Send) - ուղարկել
* Sto (Store) - «հիշել»
* Fcn (Function) - գործառույթներ
* End (End) - ավարտել
* Pwr (Power) - միացնել սնուցումը
* Lock (Lock) - արգելափակել
* Vol (Volume) - ձայնի ուժգնություն

Մարտկոցը թույլ էր տալիս *DynaTac*-ով հաղորդակցվել 35 րոպե, սակայն այն լիցքավորելու համար պահանջվում էր ավելի քան 10 ժամ։

Հետաքրքիր փաստեր
----------------

* 1987 թվականին «Ուոլ Սթրիթ» ֆիլմում Գորդոն Հեկոն խոսում է *Motorola DynaTac 8000X* հեռախոսով։
* «Grand Theft Auto: Vice City» խաղում գլխավոր հերոսն ուներ *Motorola DynaTac* բջջային հեռախոս։
* «Ամբողջ ծանրությամբ» սերիալի 7-րդ եթերաշրջանի 3-րդ սերիայում Հեկտոր Սալամանկան խոսում էր *Motorola DynaTac* հեռախոսով։

Ծանոթագրություններ
------------------

1. ↑  «Motorola DynaTAC 8000X». Motorola Mobility 2011. Արխիվացված է օրիգինալից 2014 թ․ հունվարի 4-ին. Վերցված է 2021 թ․ դեկտեմբերի 27-ին. (անգլ.)
2. ↑  *Ted Oehmke* Cell Phones Ruin the Opera? Meet the Culprit // *The New York Times*. — 2000. (անգլ.)
*Վիքիպեդիայում կան հոդվածներ Ղահրամանյան ազգանունով այլ մարդկանց մասին։*

**Արմեն Բախշիի Ղահրամանյան** (սեպտեմբերի 11, 1963(1963-09-11), Աստղաշեն, Ասկերանի շրջան, ԼՂԻՄ, Ադրբեջանական ԽՍՀ, ԽՍՀՄ), հայ ռազմական գործիչ, գեներալ-մայոր։

Կենսագրություն
--------------

Արմեն Ղահրամանյանը ծնվել է 1963 թվականի սեպտեմբերի 11-ին, Ասկերանի շրջանի Աստղաշեն գյուղում։ 2001 թվականին ավարտել է ՌԴ ՊՆ ռազմական ակադեմիայի դասընթացները։ Ասկերանի շրջանում մասնակցել է մարտական գործողություններին։ Կանոնավոր բանակի ստեղծումից հետո համանուն պաշտպանական շրջանում զբաղեցրել է դասակի հրամանատարի, գումարտակի շտաբի պետի, գումարտակի հրամանատարի, ծառայության պետի պաշտոններ։ 1988 թվականի ապրիլին նշանակվել է 4-րդ պաշտպանական շրջանի հրամանատարի թիկունքի գծով տեղակալ, 1999 թվականի օգոստոսին՝ ՊԲ թիկունքի շտաբի պետ-թիկունքի պետի տեղակալ, 2000 թվականի սեպտեմբերին` ՊԲ հրամանատարի թիկունքի գծով տեղակալ, թիկունքի պետ, 2008 թվականի հուլիսից եղել է ՊԲ հրամանատարի 1-ին տեղակալ, 2015 թվականի փետրվարին նշանակվել է ՀՀ ՊՆ Վազգեն Սարգսյանի անվան ռազմական ինստիտուտի պետ։ 2018 թվականի հոկտեմբերին ազատվել է ՊՆ Վազգեն Սարգսյանի անվան ռազմական համալսարանի պետի պաշտոնից։

Պարգևներ, մրցանակներ
--------------------

* Սուրբ Վարդան Մամիկոնյանի շքանշան
* «Արիության» մեդալ
* ԼՂՀ նախագահի հրամանագիր` «Շուշիի ազատագրման համար»
* «Մարտական խաչ» 2-րդ աստիճանի շքանշան

Ծանոթագրություններ
------------------

1. 1 2
2. ↑  Բակո Սահակյանի հրամանագրով Արմեն Ղահրամանյանն ազատվել է ԼՂՀ պաշտպանության բանակի հրամանատարի առաջին տեղակալի պաշտոնից
3. ↑  Սեյրան Օհանյանը ներկայացրել է ռազմական ինստիտուտի նոր պետին
4. ↑  Արմեն Ղահրամանյանը՝ Ռազմական ինստիտուտի նոր պետ
5. ↑  Արմեն Ղահրամանյանն ազատվել է ՊՆ Վազգեն Սարգսյանի անվան ռազմական համալսարանի պետի պաշտոնից(չաշխատող հղում)
6. ↑  Հայաստանի Հանրապետության շքանշանով և մեդալներով պարգևատրելու մասին
*Վիքիպեդիայում կան հոդվածներ Ալեքսանյան ազգանունով այլ մարդկանց մասին։*

**Ղևոնդ Արտաշեսի Ալեքսանյան** (1926, Ախուրյանի շրջան), հայ մանկավարժ։ Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Ղևոնդ Ալեքսանյանը ծնվել է 1926 թվականին Ախուրյանի շրջանում։ 1942 թվականին ավարտել է Ախուրյանի միջնակարգ դպրոցը, մի քանի ամիս աշխատել է որպես ուսուցիչ և պիոներական ավագ ջոկատավար։

1942 թվականի դեկտեմբերին Ալեքսանյանը զորակոչվել է բանակ։ Ծառայել է 35-րդ, այնուհետև՝ 369-րդ հրաձգային գնդերում։ 1943 թվականի հունիս-դեկտեմբեր ամիսներին սովորել է Օրջոնիկիձեի ռազմական ուսումնարանում և իր խնդրանքով մեկնել է գործող բանակ։ Անցել է Վիսլայի ռմբակոծված «մազե կամրջով», մասնակցել Վարշավայի, Պոզնանի փողոցային մարտերին, հրետանային ու ականանետային կրակի տարափի տակ վերականգնել է կտրված հեռախոսալարերը, մարտերով անցել է Օդերը։ Վիրավորվել է, բայց դուրս չի եկել առաջավոր գծից։ Մասնակցել է Արևմտյան Լեհաստանում մղվող մարտերին։ Մարտական առաջադրանքները կատարելու և ցուցաբերած խիզախության համար պարգևատրվել է Կարմիր աստղի շքանշանով, «Վարշավայի ազատագրման համար» և «Բեռլինի գրավման համար» մեդալներով։

Հաղթանակից հետո տուն վերադառնալով Ալեքսանյանը նորից անցել է մանկավարժական աշխատանքի, միաժամանակ ավարտել է Երևանի հեռակա մանկավարժական ինստիտուտը։ Աշխատել է Ախուրյանի շրջկենտրոնի № 1 դպրոցում ուսմասվար, դասավանդել է աշխահագրություն։

Պարգևներ
--------

* Կարմիր աստղի շքանշան
* «Վարշավայի ազատագրման համար» մեդալ
* «Բեռլինի գրավման համար» մեդալ

Ծանոթագրություններ
------------------

1. 1 2 3  Հայաստանի ուսուցիչները մեծ հայրենականում (Ա. Հ. Հարությունյան, Լ. Ս. Մելքումյան, Ա. Ղ. Սուքիասայան), «Լույս» հրատարակչություն, Երևան, 1982:
**Հրաչիկ Փանոյան** (դեկտեմբերի 18, 1922(1922-12-18), Ղարաքիլիսա, Ալեքսանդրապոլի գավառ, Հայկական ԽՍՀ, ԱԽՖՍՀ - օգոստոսի 28, 2000(2000-08-28), Վանաձոր, Հայաստան), հայ բժիշկ, հոգեբույժ, առողջապահության կազմակերպիչ։

Կենսագրություն
--------------

Ծնվել է 1922 թ. դեկտեմբերի 18-ին Կիրովական (ներկայումս Վանաձոր քաղաքում՝ ծառայողների ընտանիքում։ 1930-1940 թթ. սովորել և գերազանցությամբ ավարտել է Կիրովականի թիվ 2 դպրոցը։ 1940-1941 թթ. եղել է Սամարղանդի սանինստրուկտորների դպրոցի կուրսանտ։

1941-1945 թթ. մասնակցել է Հայրենական Մեծ պատերազմին։ Ծառայել է Խորհրդային բանակի 2-րդ Ուկրաինական և Տափաստանային հետևակային դիվիզիայի 12-րդ գնդում՝ որպես ֆելդշեր։ Ծառայության բերումով եղել է Չեխոսլովակիայում, Ռումինիայում, Հունգարիայում, Ավստրիայում, որտեղ պարգևատրվել է «Վիեննայի ազատագրման մեդալ»-ով։ 1946-1951 թթ. սովորել է Երևանի բժշկական ինստիտուտի բուժական ֆակուլտետում։

Վերապատրասստման դասընթացներ է անցել Երևանում (1951, 1968, 1988) և Մոսկվայում (1954, 1966, 1969, 1972)։ 1951-1955 թթ. աշխատել է Կիրովականի 1-ին բուժմիավորման հոգեբուժական կաբինետի բժիշկ։ 1955-1993 թթ. աշխատել է իր կողմից հիմնադրված Կիրովականի միջշրջանային հոգեբուժական դիսպանսերի գլխավոր բժիշկ։ 1973 թ. ԵրԲի-ում պաշտպանել է թեկնածուական թեզ՝ Հոգեկան հիվանդությունների էպիդեմիոլոգիան Հայաստանի հյուսիսային շրջաններում թեմայով և ստացել բժշկագիտության թեկնածուի գիտական աստիճան։

1951-1975 թթ. դասավանդել է Կիրովականի բժշկական ուսումնարանում։ 1975-1993 թթ. դասախոսել է Կիրովականի, այնուհետև՝ Վանաձորի մանկավարժական ինստիտուտում՝ 1982 թվականից հանդիսանալով մանկավարժության և հոգեբանության ամբիոնի դոցենտ։ Գիտական ուսումնասիրությունները նվիրված են հոգեբուժության և հոգեբանության խնդիրներին։ Հեղինակ է մեկ տասնյակ գիտական հոդվածների։ Մասնակցել է միջազգային միութենական և հանրապետական գիտաժողովների Մոսկվայում (1954, 1967, 1975), Վորոնեժում (1972), Երևանում։

Տիրապետել է հայերեն, ռուսերեն, գերմաներեն լեզուներին։

1943 թ. ընդունվել է Կոմունիստական կուսակցության շարքերը։ Եղել է Հայաստանի Կոմկուսի 28-րդ համագումարի պատգամավոր։ 1965-1988 թթ. անընդմեջ եղել է Կիրովականի քաղաքային խորհրդի պատգամավոր։ Եղել է Կիրովականի քաղխորհրդի առողջապահության և սոցիալական ապահովության մշտական հանձնաժողովի նախագահը, Կիրովականի Սթափության ընկերության նախագահը, Գիտելիք ընկերության դասախոս, Պատերազմի և աշխատանքի վետերանների խորհրդի նախագահության անդամ։

Մահացել է 2000 թ. օգոստոսի 28-ին Վանաձոր քաղաքում։

Պարգևներ
--------

Պարգևատրվել է Հայրենական պատերազմի՝ 2 և Կարմիր աստղի շքանշաններով, Հայրենական Մեծ պատերազմի 11 մեդալներով, Առողջապահության գերազանցիկի նշանով, Գիտելիք ընկերության, Կարմիր խաչի և մահիկի պատվոգրերով, շնորհակալագրերով և այլն։ 1970 թ. արժանացել է Հայաստանի վաստակավոր բժշկի կոչման։

Հիշատակ
-------

2002 թվականին նրա հիմնադրած հոգենյարդաբանական դիսպանսերը վերանվանվել է և կրում է Հրաչիկ Փանոյանի անվան Լոռու մարզի հոգենյարդաբուժական դիսպանսեր անունը։

Աղբյուրներ
----------

* Հարություն Մինասյան, 100 հայ հոգեբույժներ, Գիրք Ա, Երևան, 2002։
**Գարնանային տաճարի Բուդդա** (չինարեն՝ 鲁山大佛), աշխարհի ամենաբարձր արձանը։ Պատկերում է Բուդդային։ Գտնվում է Չինաստանի Հենան նահանգի Պինդինշան քաղաքային շրջանի Չժաոցուն բնակավայրում` պետական № 311 մայրուղուց ոչ հեռու։ Արձանը պատրաստ է եղել 2002 թվականին։

Արձանի բարձրությունը 128 մ է` ներառյալ լոտոսի տեսքով 20-մետրանոց պատվանդանը։ Նախատեսվում է պատվանդանը բարձրացնել 25 մ-ով, ինչից հետո արձանի բարձրությունը կկազմի 153 մ։ 2008 թվականի հոկտեմբերի տվյալով բլուրը, որի վրա կանգնեցված է արձանը, նախատեսված է ձևափոխել` դարձնելով երկշերտ, որոնցից վերևինի բարձրությունը կկազմի 15 մ։ Դրանից հետո արձանի ընդհանուր բարձրությունը կհասնի 208 մ-ի։

Արձանի սեղծման նախագիծը հայտարարվել էր անմիջապես այն բանից հետո, երբ հնդկա-բրիտանական համագործակցության արդյունքում Ուտար Պրադեշում սկսվել էր Մայտրեյայի արձանի կառուցումը։ Այն պետք է դառնար աշխարհի ամենաբարձր արձանը (152 մ)։

1. Գարնանային տաճարի Բուդդա 153 մ (պատվանդանով)  

2. Ազատության արձան 93 մ (պատվանդանով)  

3. Մայր հայրենիքը կանչում է 87 մ  

4. Հիսուս Քրիստոսի արձան 39,6 մ   

5. Դավիթ, Միքելանջելո 7,7 մ (պատվանդանով)
Ծրագրի ընդհանուր արժեքը կազմում է 55 միլիոն դոլար, որից 18 միլիոնը բաժին է ընկնում արձանին։ Սկզբոմ նախատեսվում էր, որ արձանը պետք է բաղկացած լինի պղնձից ձուլված 1100 մասերից` 1000 տ ընդհանուր քաշով։ Բուդդայի արձանի կառուցման նախագիծը հայտարարվեց անմիջապես այն բանից հետո, երբ թալիբները պայթեցրին Բուդդայի բամիանական արձանները Աֆղանստանում։ Չինաստանը դատապարտեց բոդդայական ժառանգության համակարգված ոչնչացումը Աֆղանստանում։

Գարնանային տաճարի Բուդդան իր անունը ստացել է տաճարի անունից, որը գտնվում է Տյանժույ հիդրոթերմալ հանքավայրերի մոտակայքում։ Նշենք, որ ջուրը ժայթքում է 60°С ջերմաստիճանում և հայտնի է իր բուժիչ հատկություններով։ Ֆոշան տաճարը, որ կառուցվել է Տան դինաստիայի օրոք, գտնվում է Վիշապի գլուխ կոչվող բարձունքի վերին մասում։ Նրա բրոնզե զանգը կշռում է 116 տ։

Պատկերասրահ
-----------

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| Ընդհանուր տեսք

 |
| Ընդհանուր տեսք

  |

|  |
| --- |
| Բուդդայի ձախ ձեռքը

 |
| Բուդդայի ձախ ձեռքը

  |

|  |
| --- |
| Բուդդայի աջ ոտնաթաթը

 |
| Բուդդայի աջ ոտնաթաթը

  |

 |

Ծանոթագրություններ
------------------

1. ↑  China enters biggest Buddhist statue race, BBC News, 6 May 2001
2. ↑  «Fodushan Scenic Area». Արխիվացված է օրիգինալից 2018 թ․ սեպտեմբերի 30-ին. Վերցված է 2016 թ․ հուլիսի 30-ին.

Արտաքին հղումներ
----------------

* Վիքիպահեստում կան *Գարնանային տաճարի Բուդդա* թեմայով մեդիաֆայլեր
**Ռեկոպոլիս** (լատին․՝ *Reccopolis*, իսպ.՝ *Recópolis*), վեստգոթերի պետության մայրաքաղաքներից մեկը Իսպանիայում։ Եղել է Մութ դարերի ընթացքում Արևմտյան Եվրոպայում հիմնադրված սակավաթիվ քաղաքներից մեկը, որի ենթադրյալ ավերակները գտնվում են Գվադալախարա գավառի Սորիտա դե լես Կանես գյուղի մերձակայքում։

Ռեկոպոլիսը 578 թվականին հիմնադրել է վեստգոթերի Լեովիգիլդ թագավորը։ Այն կոչվել է Լեովիգիլդի որդու՝ Ռեկարեդ I-ի պատվին և ծառայել է որպես նրա նստավայր։ Քաղաքը հիմնադրվել է թերակղզու խորքում, որպեսզի անհասանելի լինի բյուզանդական նավատորմի հարձակումների համար։ Քաղաքի տարածքում հայտնաբերվել են ոչ միայն վեստգոթական, այլև սվևական, մերովինգականի, բյուզանդական մետաղադրամներ։

Քաղաքի հիմնադիրները հետևել են բյուզանդական օրինակին։ Վերին քաղաքի կենտրոնում վեր են խոյանում թագավորական երկհարկանի պալատն ու արիոսական բազիլիկը։ Դրանցից ներքև 30 հեկտար տարածության վրա տեղակայված են բնակելի տներն ու առևտրական թաղամասերը՝ շուկաներով ու դրամահատարանով։ Եղել է ջրանցույց։ Քաղաքը շրջապատված է եղել պարսպով, որի ամեն 30 մետրի վրա կառուցված է եղել աշտարակ։

Ռեկոպոլիսի շինարարությունն ուներ բացառապես քաղաքական նպատակներ, որոնց մասին աղբյուրները լռում են։ Քաղաքը չուներ սեփական տնտեսական բազա և եպիսկոպոսություն։ Արաբական նվաճումից հետո այն անկում է ապրել, 9-րդ և 10-րդ դարերում բնակչությունը տեղափոխվել է հարևան Սորիտա։ Հնագետները հայտնաբերել են հրդեհի հետքեր, սակայն քաղաքի կործանման բուն պատճառները հայտնի չեն։ Քաղաքի տեղում մնացել են ավերակներ, որոնք անուշադրության են մատնվել մինչև 20-րդ դարը. առաջին պեղումները այդ տարածքում կատարվել են Ջ. Կաբրեի ղեկավարությամբ 1944-1945 թվականներին։

Չնայած այն հանգամանքին, որ Սորիտա բնակավայրի մոտ գտնվող ավերակները վեստգոթական Ռեկոպոլիսի հետ նույնացնելը սոսկ ենթադրություն է, սակայն Իսպանիայի կառավարությունը այդ տարածքը հայտարարել է «Ռեկոպոլիս» հնագիտական այգի, որտեղ պարբերաբար անցկացվում են պեղումներ։

Ծանոթագրություններ
------------------

1. ↑  Wiki Loves Monuments monuments database — 2017.
2. ↑  C. Bradford Welles, "Archaeological News" *American Journal of Archaeology* **52**.2 (April 1948:199-270) p. 266.
3. ↑  «Fernando Miranda, in *Patrimonio*». Արխիվացված է օրիգինալից 2009 թ․ ապրիլի 30-ին. Վերցված է 2016 թ․ սեպտեմբերի 1-ին.

Արտաքին հղումներ
----------------

* Հնագիտական այգու կայք Արխիվացված 2009-12-15 Wayback Machine (իսպ.)

Աղբյուրներ
----------

* Roger Collins. *Spain: an Oxford Archaeological Guide*. Oxford University Press, 1998. ISBN 0192853007. Pages 223-225.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռեկոպոլիս» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 80148570658424311803 · WorldCat VIAF: 80148570658424311803 |

 |
**Արիս Սեդրակի Սարգսյան** (1920, Վաղարշապատ, Էջմիածնի գավառ - *անհայտ*), հայ մանկավարժ։ Հայրենական մեծ պատերազմի մասնակից։

Կենսագրություն
--------------

Արիս Սարգսյանը ծնվել է 1920 թվականին, Էջմիածին քաղաքում։ Ավարտել է Երևանի մանկավարժական ուսումնարանը և ուսուցչական աշխատանքի անցել Ջանֆիդա գյուղի դպրոցում, աշխատել է երկու տարի։ Պատերազմի առաջին օրերից զորակոչվել է բանակ, ավարտել Մանգլիսի ռազմական ուսումնարանը և նշանակվել դասակի հրամանատար։ Կարճ ժամանակ լինելով Իրանում տեղավորված խորհրդային զորքերի շարքերում, փոխադրվել է գործող բանակ, մասնակցել Ղրիմի պաշտպանության մարտերին։ Մարտերից մեկում ծանր վիրավորվել է, ապաքինվելուց հետո վերադարձել է զորամաս։

1944-1945 թվականներին Առաջին մերձբալթյան ռազմաճակատում 43-րդ բանակի 235-րդ գնդի ավտոմատավորների դասակի հրամանատար Սարգսյանը սխրագործության համար պարգևատրվել է Հայրենական պատերազմի առաջին աստիճանի շքանշանով։ Այնուհետև նա մասնակցել է Արևելյան Պրուսիայի և Քյոնիգսբերգի գրավմանը։ Այդ ժամանակ էլ ծանր վիրավորվել է կրծքավանդակից, վեց անիս բուժվելուց հետո վերադարձել է հայրենիք։ Պարգևատրվել է մարտական երեք շքանշնաններով, «Աշխատանքային արիության», «Աշխատանքային գերազանցության», «Աշխատանքի վետերան» մեդալներով։

Սարգսյանը վերադարձել է Ջանֆիդա գյուղը, շարունակել ուսուցչական աշխատանքը։ 1953-1958 թվականներին սովորել և ավարտել է Երևանի Խաչատուր Աբովյանի անվան մանկավարժական ինստիտուտի լեզվագրական ֆակուլտետը։ Չորս տասնյակ տարուց ավելի Արիս Սարգսյանն աշխատել է Ջանֆիդա գյուղի միջնակարգ դպրոցում, եղել է հայոց լեզվի և հայ գրականության ուսուցիչ, ուսումնական մասի վարիչ, եղել է հասարակական աշխատանքների ակտիվ մասնակից։

Պարգևներ
--------

* Հայրենական պատերազմի առաջին աստիճանի շքանշան
* «Աշխատանքային արիության» մեդալ
* «Աշխատանքային գերազանցության» մեդալ
* «Աշխատանքի վետերան» մեդալ

Ծանոթագրություններ
------------------

1. 1 2 3  Հարությունյան Ա. Հ. և ուրիշներ Հայաստանի ուսուցիչները Մեծ հայրենականում։ Երեք գրքով։ Գիրք 3-րդ, Լույս, 1987, 289 էջ։
**Air Seychelles** Սեյշելյան կղզիների ազգային պետական ավիաընկերություն, որի գրասենյակը գտնվում է Սեյշելյան կղզիներում։ Ընկերությունը իրականացնում է կանոնավոր առևտրային փոխադրումներ աշխարհի երեք մայրցամաքների 9 ուղղություններով։

Պատմություն
-----------

1972 թվականին Մաեյում, Սեյշելների կղզեխմբի կենտրոնական կղզում, միջազգային օդանավակայան է բացվում։ 1971-1981 թվականներին կտրուկ ավելացած ուղևորափոխադրումների պատճառով Պրասլին և Ֆրեգատ կղզիներում բացվել է ևս 2 օդանավակայան, որը գտնվում է Մաե կղզուց 29 մղոն հեռավորության վրա։ Այդ ժամանակ կղզիներում գործում էին մի քանի փոքր մասնավոր ավիափոխադրողներ։ 1978 թվականին Սեյշելյան կղզիների կառավարությունը հիմնադրում է ընկերություն` Air Seychelles անվանվամբ։ 1983 թվականի հոկտեմբերին բացվում է առաջին շաբաթական թռիչք դեպի Լոնդոն։ 1989 թվականին ընկերությունը ձեռք է բերում Boeing 767-200ER օդանավը։ ԱՄՆ-ի «Գրանդ Ռապիդս»-ից ինքնաթիռ տեղափոխելու գործընթացում սահմանվեց հեռավորության ռեկորդ (14311 կմ)։ Boeing 767-200ER օդանավը իրականացրել է չվերթներ դեպի Լոնդոն, Փարիզ և Ֆրանկֆուրտ։ 1993 թվականին ընկերությունը ձեռք է բերում Boeing 757 օդանավը, և իրականացնում է կանոնավոր չվերթներ հետևյալ ուղղություններով` Մադրիդ, Նայրոբի, Յոհանեսբուրգ, Դուբայ, Մումբայ և Սինգապուր։

Չվերթ
-----

2018 թվականի հունվարին ավիաընկերության նավատորմը բաղկացած էր հետևյալ ինքնաթիռներից`


**Ավիաընկերության նավատորմը *Air Seychelles***| **Ինքնաթիռի տեսակը** | **Գործող** | **Պատվերված** | **Տեղերի քանակը** | **Նշումներ** |
| **J** | **Y** | **Ընդհանուր** |
| Airbus A320-200 | 2 | — | 16 | 120 | 132 |  |
| Airbus A330-200 | 2 | — | 18 | 236 | 254 |  |
| DHC-6 Series 400 Twin Otter | 6 | — | 0 | 19 | 19 |  |
| **Ընդամենը** | **10** | — |  |

Մրցանակներ
----------

Air Seychelles ավիաընկերությունը ստացել է բազմաթիվ մրցանակներ և հավաստագրեր, որոնք ցույց են տալիս ավիացիայի բարձր չափանիշները։

* 2015 թվական - Հնդկական օվկիանոսի լավագույն ավիաընկերություն
* 2015 թվական - Հնդկական օվկիանոսի լավագույն ավիաընկերություն - բիզնես դաս
* 2015 թվական - Լավագույն ավիաընկերությունը Հնդկական օվկիանոսի նահանգների համար — բորտուղեկցորդուհիներ

Ծանոթագրություններ
------------------

1. ↑
2. ↑  Global Airliner Guide 2017 (Part Two)(անգլ.) // *Airliner World* : magazine. — Key Publishing. — № November 2017. — С. 31.
3. ↑  «Indian Ocean's Leading Airline 2015». World Travel Awards. Վերցված է 2015 թ․ դեկտեմբերի 10-ին.
4. ↑  «Indian Ocean's Leading Airline - Business Class 2015». World Travel Awards. Վերցված է 2015 թ․ դեկտեմբերի 10-ին.
5. ↑  «Indian Ocean's Leading Cabin Crew 2015». World Travel Awards. Վերցված է 2015 թ․ դեկտեմբերի 10-ին.

Արտաքին հղումներ
----------------

* Ավիաընկերության պաշտոնական կայք